S-628/2013

Mál þetta, sem dómtekið var þriðjudaginn 27. ágúst 2013, er höfðað með ákærum lögreglustjórans á höfuðborgarsvæðinu, útgefnum 18. júní, 1. ágúst og 27. ágúst 2013, á hendur V-kk-þgf D-kk-þgf E-kk-þgf, kt. 000000-0000, Holtsgötu 10, Reykjavík, fyrir eftirtalin hegningar- og umferðarlagabrot:

Ákæra útgefin 18. júní 2013

I.

Fyrir þjófnað með því að hafa, mánudaginn 18. mars 2013, í verslun Bónus, Kjörgarði, Reykjavík, stolið kjötvöru, samtals að verðmæti 9.960 krónur.

Telst brot þetta varða við 244. gr. almennra hegningarlaga nr. 19/1940.

II.

Fyrir þjófnað með því að hafa, að kvöldi þriðjudagsins 19. mars 2013, í verslun Bónus, Fiskislóð 2, Reykjavík, stolið kjötvöru, samtals að verðmæti 44.389 krónur.

Telst brot þetta varða við 244. gr. almennra hegningarlaga nr. 19/1940.

III.

Fyrir þjófnað með því að hafa, föstudaginn 5. apríl 2013, í verslun Bónus, Faxafeni 14, Reykjavík, stolið matvöru, samtals að verðmæti 29.084 krónur.

Telst brot þetta varða við 244. gr. almennra hegningarlaga nr. 19/1940.

IV.

Fyrir þjófnað með því að hafa, föstudaginn 3. maí 2013, í verslun Elko, Skeifunni 7, Reykjavík, stolið tölvuheyrnartólum af gerðinni SteelSeries, að verðmæti 24.994 krónur.

Telst brot þetta varða við 244. gr. almennra hegningarlaga nr. 19/1940.

V.

Fyrir þjófnað með því að hafa, fimmtudaginn 16. maí 2013, í verslun Hagkaups, Smáralind, Kópavogi, stolið tíu ilmvatnsglösum, samtals að verðmæti 44.990 krónur.

Telst brot þetta varða við 244. gr. almennra hegningarlaga nr. 19/1940.

VI.

Fyrir nytjastuld og umferðarlagabrot með því að hafa, á tímabilinu frá 15. til 17. apríl 2013, aftrað eiganda bifreiðarinnar PY-603 umráðum bifreiðarinnar, sem ákærði fékk lánaða til reynsluaksturs þann 15. apríl, hjá bílasölunni Suzuki bílum í Skeifunni 17 í Reykjavík í skamman tíma og skilaði ekki bifreiðinni á tilskildum tíma heldur ók henni heimildarlaust og sviptur ökurétti um götur höfuðborgarsvæðisins, en ákærði var stöðvaður af lögreglu á bifreiðastæði við Olís við Stekkjarbakka í Reykjavík þann 17. apríl á bifreiðinni eftir að tilkynning hafði borist um að henni hefði verið stolið.

Telst brot þetta varða við 259. gr. almennra hegningarlaga nr. 19/1940, sbr. 1. gr. laga nr. 20/1956 og 1.mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar.

Af hálfu Haga hf., kt. 000000-0000, vegna ákærukafla I, er þess krafist að ákærði verði dæmdur til að greiða skaðabætur að fjárhæð 9.960 krónur, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 18. mars 2013, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Af hálfu Haga hf., vegna ákærukafla II, er þess krafist að ákærði verði dæmdur til að greiða skaðabætur að fjárhæð 44.389 krónur, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 19.03.2013, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Ákæra útgefin 1. ágúst 2013

Fyrir eftirtalin brot framin á árinu 2013:

I.

Umferðarlagabrot:

1. Föstudaginn 10. maí, með því að hafa ekið bifreiðinni VK-579, undir áhrifum áfengis og óhæfur um að stjórna bifreiðinni örugglega vegna áhrifa ávana- og fíkniefna (í blóði mældist vínandamagn 0,83 ‰, amfetamín 145 ng/ml og tetrahýdrókannanínól 2,6 ng/ml) sviptur ökurétti norður Stekkjarbakka að bifreiðastæði við Mjódd í Reykjavík þar sem lögregla stöðvaði akstur bifreiðarinnar.

2. Föstudaginn 31. maí, með því að hafa ekið bifreiðinni FE-708, óhæfur um að stjórna bifreiðinni örugglega vegna áhrifa ávana- og fíkniefna (amfetamín í blóði 205 ng/ml), sviptur ökurétti austur Ástún að Grænatúni í Kópavogi, þar sem lögregla stöðvaði akstur bifreiðarinnar.

3. Laugardaginn 8. júní, með því að hafa ekið bifreiðinni TH-164 og óhæfur um að stjórna bifreiðinni örugglega vegna áhrifa ávana- og fíkniefna (amfetamín í blóði 140 ng/ml), sviptur ökurétti austur Reykjanesbraut uns lögregla stöðvaði akstur bifreiðarinnar við Vogaveg.

Teljast brot í öllum liðum varða við 1., sbr. 2. mgr. 45. gr. a. og 1. mgr. 48. gr. og brot í kafla I.1 einnig við 1., sbr. 2. mgr. 45. gr. allt sbr. 1. mgr. 100. gr. umferðarlaga nr. 50/1987 sömu laga.

II.

Þjófnaði:

1. Laugardaginn 8. júní, í verslun Lyfju, Krossmóum 4 í Reykjanesbæ, stolið snyrtivörum, samtals að verðmæti 9.718 krónur.

2. Mánudaginn 10. júní, í verslun Bónus, Ögurhvarfi 3 í Kópavogi, stolið matvöru, samtals að verðmæti 10.919 krónur.

3. Miðvikudaginn 26. júní, í verslun Krónunnar, Reykjavíkurvegi 50 í Hafnarfirði, í félagi við annan mann, stolið matvöru að verðmæti 12.383 krónur.

4. Þriðjudaginn 23. júlí, í verslun Byko, Skemmuvegi 4a í Kópavogi, stolið Bosch borvél, tveimur fjarstýrðum þyrlum með myndavél, Kitchen Aid hrærivél og tjaldi, samtals að verðmæti 126.955 krónur.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Af hálfu Haga hf., kt. 000000-0000, vegna ákæruliðar 2 í II. kafla ákæru er þess krafist að ákærði verði dæmdur til greiðslu skaðabóta að fjárhæð 10.919 krónur auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 10. júní og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Ákæra útgefin 27. ágúst 2013

Fyrir eftirtalin umferðarlagabrot framin á árinu 2013:

1. Með því að hafa, aðfaranótt sunnudagsins 14. júlí, ekið bifreiðinni ID-P36, óhæfur um að stjórna henni örugglega vegna áhrifa ávana- og fíkniefna (amfetamín í blóði 180 ng/ml), sviptur ökurétti norður Suðurver að Stigahlíð í Reykjavík, vestur Hamrahlíð að Háuhlíð, þar sem lögregla stöðvaði akstur hans.

2. Með því að hafa, þriðjudaginn 23. júlí sl., ekið bifreiðinni JT-K62, óhæfur um að stjórna henni örugglega vegna áhrifa ávana- og fíkniefna (amfetamín í blóði 170 ng/ml og MDMA í blóði 130 ng/ml), sviptur ökurétti um götur höfuðborgarsvæðisins en ákærði var stöðvaður af lögreglu við Vínbúðina, Stuðlahálsi 2 í Reykjavík þann 23. júlí sl. á bifreiðinni eftir að tilkynning hafði borist um að henni hefði verið stolið.

Teljast brot þessi varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 sömu laga.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur árið 1975. Hann hefur frá árinu 1995 hlotið 11 refsidóma og tvívegis gengist undir lögreglustjórasátt, fyrir margvísleg brot. Ákærði var dæmdur 25. nóvember 2009 í 18 mánaða fangelsi fyrir brot gegn 1. mgr. 259. gr., 244. gr. og 245. gr. almennra hegningarlaga og umferðarlögum, þ.m.t. 1. og 2. mgr. 45. gr. a. og 1. mgr. 48. gr. umferðarlaga, en eldri skilorðsdómur vegna auðgunarbrota var þá jafnframt dæmdur upp. Hann var dæmdur 18. janúar 2011 fyrir brot gegn 244. gr. og 1. mgr. 259. gr. almennra hegningarlaga og 1. mgr. 48. gr. umferðarlaga, en ekki gerð sérstök refsing þar sem um hegningarauka var að ræða. Loks var ákærði dæmdur 3. febrúar 2012 í 30 daga fangelsi fyrir brot gegn 244. gr. almennra hegningarlaga. Hinn 6. maí 2012 var ákærða veitt reynslulausn í 1 ár á 100 daga eftirstöðvum refsingar samkvæmt dómum frá 3. febrúar 2012 og 25. nóvember 2009. Ákærði hefur rofið skilorð reynslulausnarinnar og verða eldri málin tekin til meðferðar jafnframt því máli sem nú hefur verið höfðað, sbr. 1. mgr. 65. gr. laga um fullnustu refsinga nr. 49/2005. Verður refsing tiltekin eftir reglum 77. gr. almennra hegningarlaga. Eldri dómar fyrir auðgunarbrot hafa ítrekunaráhrif í málinu. sbr. 255. gr. almennra hegningarlaga. Þá eru ölvunar- og sviptingarakstursbrot ákærða ítrekuð. Til málsbóta horfir að ákærði hefur gengist greiðlega við brotum sínum. Þykir refsing ákærða hæfilega ákveðin fangelsi í 15 mánuði. Gæsluvarðhald frá 24. júlí 2013 kemur til frádráttar refsingu.

Ævilöng svipting ökuréttar ákærða er áréttuð.

Ákærði hefur bakað sér bótaábyrgð vegna þess tjóns sem hlaust af brotum hans. Verður hann dæmdur til að greiða Högum hf., kt. 000000-0000, 54.349 krónur auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 19. mars 2013 til 1. ágúst 2013, en með dráttarvöxtum samkvæmt 9. gr., sbr. 1. mgr. 6. gr. sömu laga frá þeim degi til greiðsludags. Þá verður ákærði dæmdur til að greiða Högum hf. 10.919 krónur auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá 10. júní 2013 til 27. september 2013, en með dráttarvöxtum samkvæmt 9. gr., sbr. 1. mgr. 6. gr. sömu laga frá þeim degi til greiðsludags.

Ákærði greiði málsvarnarþóknun skipaðs verjanda síns, J-kk-ef E-kk-ef hrl., 276.100 krónur að meðtöldum virðisaukaskatti. Ákærði greiði 773.147 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, V-kk-nf D-kk-nf E-kk-nf, sæti fangelsi í 15 mánuði. Gæsluvarðhald ákærða frá 24. júlí 2013 kemur til frádráttar refsingu.

Ævilöng svipting ökuréttar ákærða er áréttuð.

Ákærði greiði Högum hf., kt. 000000-0000, 54.349 krónur auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 19. mars 2013 til 1. ágúst 2013, en með dráttarvöxtum samkvæmt 9. gr., sbr. 1. mgr. 6. gr. sömu laga, frá þeim degi til greiðsludags.

Ákærði greiði Högum hf. 10.919 krónur auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá 10. júní 2013 til 27. september 2013, en með dráttarvöxtum samkvæmt 9. gr., sbr. 1. mgr. 6. gr. sömu laga, frá þeim degi til greiðsludags.

Ákærði greiði málsvarnarþóknun skipaðs verjanda síns, J-kk-ef E-kk-ef hrl., 276.100 krónur og 773.147 krónur í annan sakarkostnað.

R-kvk-nf H-kvk-nf